**ADATKEZELÉSI TÁJÉKOZTATÓ**

**A Dunaújvárosi Egyetem Pedagógiai és Kommunikációs Szakmai Kollégiuma által meghirdetett Fotópályázat során kezelt adatokról**

Jelen tájékoztatás célja, hogy a Dunaújvárosi Egyetem Pedagógiai és Kommunikációs Szakmai Kollégiuma által meghirdetett Fotópályázat résztvevője tájékoztatást kapjon az őt érintő adatkezelésről.

A tájékoztatási kötelezettség jogszabályi hátterét az EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: GDPR) 13. cikke, továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: Info tv.) 20. §-a határozza meg.

1. **Az adatkezelő megnevezése**

Dunaújvárosi Egyetem (a továbbiakban: Egyetem)

Székhely: 2400 Dunaújváros Táncsics M. u. 1/A

Postacím: **2401 Dunaújváros, Pf.: 152.**

E-mail cím: [rektorihivatal@uniduna.hu](mailto:rektorihivatal@uniduna.hu)

**Központi telefonszám: (06-25) 551-100**

**Fax: (06-25) 551-231**

**Honlap:** <http://www.uniduna.hu>

Felügyeleti szerv: Emberi Erőforrások Minisztériuma, 1055 Budapest, Szalay u. 10-14.

Az adatvédelmi tisztségviselő neve: dr. Szemere Brigitta

E-mail: SZEMEREB@dufoffice365.onmicrosoft.com

1. **Az adatkezelés jogalapja, kezelt adatok köre**

Az adatkezelés jogalapja: az érintett hozzájárulása.

1. A pályázó hallgató a pályázatra történő nevezésével hozzájárul a pályaművei Egyetem általi kezeléséhez és felhasználásához, külön díjazás nélkül.
2. A pályázatra benyújtott fotón szereplő személy külön hozzájáruló nyilatkozatával járul hozzá a személyes adatai kezeléséhez. A hozzájárulás elmaradása a pályázó hallgató pályázatból történő kizárását vonja maga után.

Kezelt adatok köre: a pályázó hallgató e-mail címe, a pályaművön szereplő személy arcképmása.

1. **Az adatkezelés célja, időtartama**

Az adatkezelés célja: A Fotópályázat lebonyolítása, dokumentálása, az Egyetem népszerűsítése.

Az adatkezelés határozatlan ideig, de legfeljebb a hozzájáruló nyilatkozat visszavonásáig történik. A hozzájárulás visszavonása nem érinti a visszavonás előtt a hozzájárulás alapján végrehajtott képmás készítésének és felhasználásának jogszerűségét, a korlátozás a felvétel készítőjét, felhasználóját csak a visszavonó nyilatkozat megtételét követő időszakra köti.

1. **Adatfeldolgozó igénybevétele**

Az Egyetem a természetes személyről készített fotók nyilvánosságra hozatalához következő adatfeldolgozót veszi igénybe: Microsoft Magyarország Kft.

Székhely: 1031 Budapest, Graphisoft Park 3.

Honlap: https://www.microsoft.com/

1. **Biztonsági intézkedések, az adatokhoz való hozzáférés**

Az Egyetem a személyes adatok kezelése során a rendelkezésre álló jogi és informatikai lehetőségeinek figyelembe vételével, megfelelő intézkedésekkel gondoskodik arról, hogy megakadályozza az általa kezelt személyes adatok jogosulatlan megváltoztatását, valamint a jogosulatlan felhasználást.

Automatizált adatkezelésen alapuló döntéshozatal az Egyetemen nem történik.

1. **Az adatkezeléssel kapcsolatos jogok, jogérvényesítési lehetőségek**

Az érintettet az adatkezelés kapcsán az alábbi jogok illetik:

1. ***Tájékoztatás kéréséhez való jog***: az adatkezeléssel érintett az 1. pontban megadott elérhetőségeken keresztül írásban tájékoztatást kérhet az Egyetem által kezelt személyes adatairól. Az Egyetem az írásbeli kérelmet legfeljebb 25 napon belül a személyes adatkezeléssel érintett kérelmező által megadott elérhetőségre teljesíti. (GDPR 15. cikk)
2. ***Helyesbítéshez való jog***: adatváltozás vagy téves adatrögzítés észlelése esetén az adatkezeléssel érintett az 1. pontban megadott elérhetőségeken keresztül kérheti, illetve köteles kérni személyes adatainak helyesbítését vagy kijavítását a változástól számított 15 napon belül, írásban. (GDPR 16. cikk)
3. ***Törléshez, zároláshoz való jog***: az 1. pontban megadott elérhetőségeken keresztül, írásban kérheti az Egyetemtől a személyes adatai törlését. Az adatkezeléssel érintett jogosult arra, hogy kérésére az Egyetem korlátozza az adatkezelést, ha a GDPR-ban foglalt feltétel teljesül. (GDPR 17. cikk és 18. cikk)
4. ***Tiltakozáshoz való jog***: az adatkezeléssel érintett az 1. pontban megadott elérhetőségeken keresztül, írásban tiltakozhat az adatkezelés ellen, ha az Egyetem a személyes adatot közvetlen üzletszerzés, közvélemény-kutatás, profilalkotás vagy tudományos kutatás céljából továbbítaná, felhasználná. (GDPR 21. cikk)
5. ***Adathordozhatósághoz való jog***: az adatkezeléssel érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén (GDPR 20. cikk),

**Jogérvényesítés:** Az érintett a jogainak megsértése esetén az adatkezelő ellen bírósághoz (lakóhelye vagy tartózkodási helye szerinti törvényszék) fordulhat, vagy kérheti a Nemzeti Adatvédelmi és Információszabadság Hatóság (Székhely: 1125 Budapest, Szilágyi Erzsébet fasor 22/C.) vizsgálatát.

Kelt.: Dunaújváros, 2019. november 11.